Dinsdag, 04 Oktober 2011 10:14
Die VVK - Die aantal stemme uitgebring en die name van die suksesvolle kandidate is bekend. Van ons kant af wil ons die VVK en die kandidate gelukwens. Dit was ‘n grootse poging en die storm en drang van die openbare lewe lê voor. Ons stem steeds nie saam met u siening van vryheid nie omdat ons Boere-republikeine is. U wou ‘n Afrikaner verkiesing hou en u het die Boere uitgesluit. u poging om ‘n bewustelose “volk” tot aksie op te roep was lofwaardig en ons hoop dat ons mekaar iewers voor sal vind op pad na ware vryheid - Piet Rudolph
Saterdag, 01 Oktober 2011 20:19
Die VVK- verkiesing is verby. Ons is seker dat die persentasie stemme nie 1.5% van die totale blanke bevolking sal wees nie. Die uitvloeisel daaruit gaan wees dat die VVK sal moet sê wie hulle verteenwoordig-en dis 'n minimum self van die so... genaamde Afrikanervolk. Die volgende argument waarop hulle sal moet antwoord is dat die blankes tevrede is met die ANC-regering!! Presies wat die Britte gedoen het na die anneksasie van Transvaal.
Na Shepstone se anneksasie het Die Boere in opstand gekom en hulle hele land teruggevat. Dit is die verskil van en met die VVK. Hulle wil van ons plakkers maak al is dit op 'n klein stukkie aarde en dit deur onderhandeling!!!!! Piet Rudolph
Die verskil tussen ‘n Boer en ‘n Afrikaner - JP Meyer
Vrydag, 30 September 2011 20:23
Pos deur JP Meyer: DIE VERSKIL TUSSEN ‘N BOER EN ‘N AFRIKANER.
Die waterskeiding tussen hulle was die Groot Trek. Afrikaners het nie die Groot Trek meegemaak nie – dit trouens smalend veroordeel as “rebellie teen die owerheidsgesag van ons Britse Koningshuis.“ Trekkers is deur Afrikaners onder kerklike tug geplaas met weiering om die sakramente aan hulle te bedien. Afrikaners het nie die Bloedrivier-Gelofte afgelê nie; hulle en hulle nageslag is daarom nie daaraan gebonde nie. Hulle is derhalwe nie deel van die Verbond tussen die Boerevolk en God Drie-Enig nie; die Verbond wat herbevestig is by Paardekraal en uitgeloop het op die heerlike oorwinning op Majuba. DIT IS DIE VERSKIL TUSSEN ‘N BOER EN ‘N AFRIKANER. Hierdie kosbaar-verwerfde onafhanklikheid het nooit vir hulle iets beteken nie; daarom kon hulle geestelike afstammellinge so maklik ons selfbeskikkingsreg in 1994 vertrap.
Gister... en Vandag - die stryd van die Boerevolk - Piet Rudolph
Woensdag, 28 September 2011 19:23
Pos deur Piet “Skiet”: Gister... en Vandag - die stryd van die Boerevolk.
Hoe vergelyk vandag se ellendes met die van die verlede? Op 23/2/1854 word die Vrystaat onafhanklik. MCE van Schoor skryf in sy boek - Marthinus Theunis Steyn (bls12) die volgende: “Daar stonden nu eenvoudigen lieden in een uitgestrekt open land, omringt van alle kanten door vijanden, zonder regters, zonder soldaten,zonder geld, verdeeld door onkunde, uitgezogen door gelukzoekers, bespot door een Kolonie, aan zij tot voormuur strekken.” Klink bekend!
9 Oktober 2011 - Boere-Republikeine
Boere-republieke: dit is al waarop ons aanspraak het - JP Meyer
Ons vlae - Piet Rudolph